সালকিয়ায় নিহত তরুণের বাড়িতে গিয়ে দোষীদের দ্রুত গ্রেফতারের নিদের্শ দিয়েছেন মুখ্যমন্ত্রী। কয়েকদিন আগেই বাচিক শিল্পী পার্থ ঘোষ-গৌরী ঘোষের বাড়িতে হামলার ঘটনাতেও সক্রিয় হয়েছেন মুখ্যমন্ত্রী। পার্ক স্ট্রিট থেকে সুদীপ্ত গুপ্ত মৃত্যুর ঘটনায় প্রশ্নের মুখে পড়েছে মুখ্যমন্ত্রীর ভূমিকা। হঠাত্‍ কেন সুরবদল অরূপ ভাণ্ডারির মৃত্যুতে? ঘটনার সাতদিন পর নিহতের পরিবারের সঙ্গে দেখা করে পুলিসের ভূমিকায় অসন্তোষ প্রকাশ করলেন মুখ্যমন্ত্রী। আরও কলঙ্কজনক। আরও মর্মান্তিক। কলেজ ফেরত ছাত্রীকে গণধর্ষণ করে খুন। ধিক্কারে পথে নামল বাংলা। মুখ্যমন্ত্রী কামদুনিতে গিয়ে পড়লেন প্রশ্নের মুখে। মুখ্যমন্ত্রী বললেন পেছনে রয়েছে মাওবাদীরা। এরই মধ্যে ঘটে গেছে সুদীপ্ত গুপ্তর মৃত্যু। পুলিস হেফাজতে সুদাপ্তের মৃত্যু নিয়ে ফের  উত্তাল হল কলকাতা। ঢেউ আছড়ে পড়ল দিল্লিতেও। তদন্ত শুরুর আগেই মুখ্যমন্ত্রী জানিয়েদিলেন
এটা দুর্ঘটনা। হঠাত্‍ করেই যেন মুখ্যমন্ত্রীর গলায় একটু হলেও অন্যসুর। বাড়ি ভাঙচুর হল বাচিক শিল্পী পার্থ ঘোষ, গৌরী ঘোষের। ফের সরব হল কলকাতা। দুদিন বাদেই নিজেই ফোন করলেন মুখ্যমন্ত্রী। আশ্বাস দিলেন পাশে থাকার। এবার হাওড়ার অরুপ ভান্ডারী। পুলিসের ভূমিকা নিয়েই প্রকাশ্যেই ক্ষোভ জানালেন পুলিস মন্ত্রী। হঠাত্‍ করেই কেন এই সুরবদল?সারদা,সিবিআই,অভিশেখ,মুকুল, মদনের জেল। বদলাচ্ছে পরিস্থিতি। আর সে কারণেই কি বদলাচ্ছেন মুখ্যমন্ত্রীও?